8. การจัดการ

8.1 โครงสร้างองค์กร

8.2 โครงสร้างการบริหารจัดการ

โครงสร้างการบริหารจัดการ ประกอบด้วย คณะกรรมการบริษัทฯ คณะอนุกรรมการ
และผู้บริหารของบริษัทฯ ซึ่งมีองค์ประกอบ คุณสมบัติ บทบาท
หน้าที่ความรับผิดชอบที่สำคัญและแตกต่างกัน
โดยในปัจจุบันได้กำหนดไว้ในคู่มือการกำกับดูแลกิจการที่ดี (Good Corporate Governance
Handbook) อย่างชัดเจน ซึ่งได้เผยแพร่บนเว็บไซต์ของบริษัทฯ ในส่วนข้อมูลนักลงทุน
เพื่อเป็นแนวทางให้กรรมการ และผู้บริหารได้ยึดเป็นหลักในการปฏิบัติงาน สรุปสาระสำคัญได้ดังนี้

1.  คณะกรรมการบริษัทฯ

คณะกรรมการบริษัทฯ ประกอบด้วยผู้ทรงคุณวุฒิในสาขาต่างๆ ที่มีความเชี่ยวชาญ มีประสบการณ์
มีภาวะผู้นำ มีวิสัยทัศน์ มีความเป็นอิสระในการตัดสินใจ
อุทิศเวลาและพยายามอย่างเต็มที่ในการปฏิบัติหน้าที่ตามความรับผิดชอบ ระมัดระวัง
และซื่อสัตย์สุจริต เพื่อประโยชน์สูงสุดของบริษัทฯ ผู้ถือหุ้น และผู้มีส่วนได้เสียทุกฝ่าย

ณ วันที่ 31 ธันวาคม 2552 คณะกรรมการบริษัทฯ มีจำนวน 9 คน ประกอบด้วย กรรมการอิสระ 3
คน กรรมการที่ไม่เป็นผู้บริหาร 4 คน และกรรมการที่เป็นผู้บริหาร 2 คน

  ---------------------- -------------------------------- ------------------------- --------
  ชื่อ                     ตำแหน่ง                           การประชุมคณะกรรมการบริษัทฯ   
                                                          (ครั้ง)                     

                                                          ปี 2552                    ปี 2551

  1. นายประกิต ประทีปะเสน  ประธานกรรมการ                    12/12                     13/13

  2. นายชัยยุทธ ศรีวิกรม์     กรรมการ                          11/12                     12/13

  3. นายเจมส์ แพ็ทตริค รูนี่ย์  กรรมการ                          9/12                      11/13

  4. นายไพฑูรย์ กิจสำเร็จ    กรรมการ                          12/12                     10/13

  5. นายสมบูรณ์ ภู่วรวรรณ    กรรมการอิสระ                      11/12                     13/13

  6. นายศักดา มณีรัตนฉัตรชัย  กรรมการอิสระ (เริ่ม 17/04/2552)     9/12                      -

  นายสุวิทย์ นาถวังเมือง      กรรมการอิสระ (ลาออก 17/04/2552)   2/12                      13/13

  7. นายอนันต์ เล้าหเรณู     กรรมการอิสระ                      10/12                     13/13

  8. นายอัศนี ชันทอง        กรรมการ / กรรมการผู้จัดการ          12/12                     13/13

  9. นายสาธิต สุดบรรทัด     กรรมการ / รองกรรมการผู้จัดการ       12/12                     13/13

  10. นางสาวธนกานต์       เลขานุการบริษัท (เริ่ม 01/08/2551)    12/12                     13/13
  พันธาภิรัตน์                                                                          
  ---------------------- -------------------------------- ------------------------- --------

กรรมการผู้มีอำนาจลงลายมือชื่อแทนบริษัทฯ คือ นายประกิต ประทีปะเสน นายชัยยุทธ ศรีวิกรม์
นายเจมส์ แพ็ทตริค รูนี่ย์ นายไพฑูรย์ กิจสำเร็จ นายอัศนี ชันทอง และนายสาธิต สุดบรรทัด
กรรมการสองในหกคนนี้ลงลายมือชื่อร่วมกัน และประทับตราสำคัญของบริษัทฯ

ขอบเขตอำนาจหน้าที่ของคณะกรรมการบริษัทฯ สรุปสาระสำคัญได้ดังนี้

กำหนดนโยบาย เป้าหมาย แผนงาน และงบประมาณประจำปี
ตลอดจนกำกับดูแลการบริหารงานของกรรมการ
และผู้บริหารให้ปฏิบัติหน้าที่ตามที่ได้รับมอบหมายอย่างมีประสิทธิภาพ
โดยกำหนดให้มีการติดตามและประเมินผลการปฏิบัติงานอย่างสม่ำเสมอ
กำหนดให้มีระบบการควบคุมภายใน ระบบการบริหารความเสี่ยงที่เหมาะสมและเพียงพอ
กำหนดแนวทางในการทำรายการที่อาจมีความขัดแย้งของผลประโยชน์
กำหนดให้มีการประชุมคณะกรรมการบริษัทฯ
และการประชุมผู้ถือหุ้นรวมทั้งการจัดทำงบแสดงฐานะการเงิน
การสื่อสารและการเปิดเผยข้อมูลของบริษัทฯ ให้ผู้ที่เกี่ยวข้องทราบอย่างเพียงพอและสม่ำเสมอ
ส่งเสริมให้พนักงานทุกระดับมีจิตสำนึกในจริยธรรมและคุณธรรม
และเปิดโอกาสให้สิทธิแก่กรรมการทุกคน ในการเสนอวาระการประชุมเป็นการล่วงหน้า
เพื่อเลขานุการบริษัทฯ ได้บรรจุเป็นวาระการประชุมต่อไป

คณะกรรมการบริษัทฯ เป็นผู้แต่งตั้งเลขานุการบริษัทฯ
เพื่อให้มีหน้าที่ในการจัดเตรียมการประชุมคณะกรรมการบริษัทฯ
ดูแลกิจกรรมของคณะกรรมการบริษัทฯ และติดตามให้มีการปฏิบัติอย่างถูกต้องและสม่ำเสมอ
รวมถึงรายงานการเปลี่ยนแปลงที่มีนัยสำคัญแก่กรรมการ

2.  คณะอนุกรรมการ คณะกรรมการบริษัทฯ ได้แต่งตั้งคณะอนุกรรมการ 3 คณะดังนี้

    1.  คณะกรรมการตรวจสอบ

คณะกรรมการตรวจสอบ (Audit Committee) ประกอบด้วยกรรมการอิสระจำนวนอย่างน้อย 3
คน มีวาระการดำรงตำแหน่ง 3 ปี ผ่านการสรรหาจากคณะกรรมการ ก.ส.ต.
เมื่อกรรมการตรวจสอบครบวาระการดำรงตำแหน่งหรือมีเหตุใดที่กรรมการตรวจสอบไม่สามารถอยู่ได้จนครบวาระ
มีผลให้จำนวนสมาชิกน้อยกว่าจำนวนที่กำหนด คณะกรรมการบริษัทฯ
หรือที่ประชุมผู้ถือหุ้นจะต้องแต่งตั้งกรรมการตรวจสอบรายใหม่ให้ครบถ้วนในทันทีหรืออย่างช้าภายใน
3 เดือนนับแต่วันที่จำนวนสมาชิกไม่ครบถ้วน เพื่อให้เกิดความต่อเนื่องในการดำเนินงาน
และต้องมีองค์ประกอบและคุณสมบัติครบตามหลักเกณฑ์ที่สำนักงาน ก.ล.ต.
และตลาดหลักทรัพย์แห่งประเทศไทย ประกาศกำหนด

โดยบริษัทฯ จะต้องมีคณะกรรมการตรวจสอบไม่น้อยกว่า 1 ใน 3 ของกรรมการบริษัทฯ
ทั้งคณะซึ่งต้องประกอบด้วยกรรมการอิสระอย่างน้อย 3 คน โดย 1
คนจะต้องมีความรู้ด้านบัญชีและการเงินและจะต้องได้รับการแต่งตั้งโดยคณะกรรมการบริษัทฯ
หรือที่ประชุมผู้ถือหุ้น

  ทั้งนี้ในปี 2552 คณะกรรมการตรวจสอบมีการประชุมรวมจำนวน 8 ครั้ง

  ณ วันที่ 31 ธันวาคม 2552 บริษัทฯ มีกรรมการตรวจสอบทั้งหมดจำนวน 3 คน ประกอบด้วย

  -------------------- ----------------------- --------------------------- ------------
  ชื่อ                   ตำแหน่ง                  การประชุมคณะกรรมการตรวจสอบ   
                                               (ครั้ง)                       

                                               ปี 2552                      ปี 2551

  1. นายสมบูรณ์ ภู่วรวรรณ  ประธานกรรมการตรวจสอบ    8/8                         9/9

  2. นายศักดา           กรรมการตรวจสอบ (เริ่ม     5/8                         -
  มณีรัตนฉัตรชัย           17/04/2552)                                         

  นายสุวิทย์ นาถวังเมือง    กรรมการตรวจสอบ (ลาออก   3/8                         9/9
                       17/04/2552)                                         

  3. นายอนันต์ เล้าหเรณู*  กรรมการตรวจสอบ          8/8                         9/9
  -------------------- ----------------------- --------------------------- ------------

* นายอนันต์ เล้าหเรณู
เป็นกรรมการตรวจสอบที่มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินของบริษัทฯ
โดยมีนายสามารถ วิริยะขัตติยาภรณ์ เป็นเลขานุการคณะกรรมการตรวจสอบ

ขอบเขตอำนาจหน้าที่ของคณะกรรมการตรวจสอบ สรุปสาระสำคัญได้ดังนี้

สอบทานให้บริษัทฯ มีการรายงานทางการเงินอย่างถูกต้องและเพียงพอ
สอบทานระบบการควบคุมภายใน (Internal Control) และระบบการตรวจสอบภายใน
(Internal Audit) ที่มีความเหมาะสมและมีประสิทธิผล
พิจารณาคัดเลือกและเสนอแต่งตั้งผู้สอบบัญชีและเสนอค่าตอบแทนของผู้สอบบัญชี
โดยคำนึงถึงความน่าเชื่อถือ
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วย อย่างน้อยปีละ 1 ครั้ง
พิจารณารายการเกี่ยวโยงกันหรือรายการที่อาจมีความขัดแย้งทางผลประโยชน์
จัดทำรายงานของคณะกรรมการตรวจสอบโดยเปิดเผยไว้ในแบบแสดงรายการข้อมูลประจำปี (แบบ
56-1) และรายงานประจำปี (แบบ 56-2) ของบริษัทฯ สอบทานให้บริษัทฯ
ปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัทฯ

ทั้งนี้บริษัทฯ จัดให้มีสำนักงานตรวจสอบภายในและงานกำกับดูแล
มีหน้าที่ดูแลและสอบทานให้มีการปฏิบัติงานเป็นไปตามระบบงานหรือตามมาตรฐานการควบคุมภายในที่กำหนดและเป็นผู้ประสานงาน
สนับสนุนและช่วยเหลืองานคณะกรรมการตรวจสอบในการกำกับดูแลกิจการที่ดี
โดยผู้จัดการสำนักตรวจสอบภายในและกำกับดูแล
ได้รับการแต่งตั้งเป็นเลขานุการกรรมการตรวจสอบโดยตำแหน่ง

  2.2 คณะกรรมการสรรหาและพิจารณาผลตอบแทน (ก.ส.ต.)

คณะกรรมการ ก.ส.ต. (Nomination and Remuneration Committee)
ประกอบด้วยกรรมการที่ไม่ได้เป็นผู้บริหารอย่างน้อย 3 คน และอย่างน้อย 1
คนต้องเป็นกรรมการอิสระ ซึ่งได้รับการแต่งตั้งจากคณะกรรมการบริษัทฯ มีวาระการดำรงตำแหน่ง
3 ปี โดยให้คณะกรรมการ ก.ส.ต. เป็นผู้พิจารณาคัดเลือกและแต่งตั้งกรรมการ ก.ส.ต. 1 คน
ให้ดำรงตำแหน่งประธานกรรมการ ก.ส.ต. เมื่อคณะกรรมการ ก.ส.ต.
มีจำนวนสมาชิกน้อยกว่าจำนวนที่กำหนด คณะกรรมการบริษัทฯ
จะพิจารณาคัดเลือกและแต่งตั้งกรรมการ ก.ส.ต. รายใหม่ให้ครบถ้วนภายใน 3 เดือน
เพื่อให้เกิดความต่อเนื่องในการดำเนินงาน

  ทั้งนี้ในปี 2552 คณะกรรมการ ก.ส.ต. มีการประชุมรวมจำนวน 6 ครั้ง

  ณ วันที่ 31 ธันวาคม 2552 บริษัทฯ มีกรรมการ ก.ส.ต.ทั้งหมดจำนวน 3 คน ประกอบด้วย

  --------------------- ------------------------ -------------------- ------------
  ชื่อ                    ตำแหน่ง                   การประชุมคณะกรรมการ   
                                                 ก.ส.ต. (ครั้ง)         

                                                 ปี 2552               ปี 2551

  1. นายชัยยุทธ ศรีวิกรม์    ประธานกรรมการ ก.ส.ต.     6/6                  6/6

  2. นายไพฑูรย์ กิจสำเร็จ   กรรมการ ก.ส.ต.           6/6                  6/6

  3. นายอนันต์ เล้าหเรณู    กรรมการ ก.ส.ต.           6/6                  6/6
  --------------------- ------------------------ -------------------- ------------

โดยมีนายอัศนี ชันทอง กรรมการผู้จัดการ
เป็นเลขานุการคณะกรรมการสรรหาและพิจารณาผลตอบแทน

ขอบเขตอำนาจหน้าที่ของคณะกรรมการ ก.ส.ต. สรุปสาระสำคัญได้ดังนี้

คณะกรรมการ ก.ส.ต. มีหน้าที่ตามที่ได้รับมอบหมายจากคณะกรรมการบริษัทฯ
โดยจะต้องปฏิบัติหน้าที่ด้วยความรับผิดชอบ ระมัดระวัง และซื่อสัตย์สุจริต ดังต่อไปนี้

1.  การพิจารณาสรรหากรรมการและผู้บริหารของบริษัทฯ ดำเนินการดังต่อไปนี้

    (ก) พิจารณากำหนดและทบทวนโครงสร้างและคุณสมบัติของคณะกรรมการ คณะอนุกรรมการ
    และผู้บริหารให้เหมาะสม
    พิจารณาหลักเกณฑ์และกระบวนการสรรหาบุคคลที่มีคุณสมบัติเหมาะสมเพื่อดำรงตำแหน่งกรรมการ
    แล้วเสนอความเห็นต่อคณะกรรมการบริษัทฯ
    เพื่อเสนอที่ประชุมผู้ถือหุ้นพิจารณาอนุมัติแต่งตั้งต่อไป

    (ข)
    พิจารณาความเหมาะสมของบุคคลที่ได้รับการเสนอชื่อให้ดำรงตำแหน่งผู้ช่วยกรรมการผู้จัดการขึ้นไป
    และเลขานุการบริษัทฯ เพื่อเสนอความเห็นต่อคณะกรรมการบริษัทฯ พิจารณาอนุมัติ
    ในกรณีที่ตำแหน่งดังกล่าวว่างลง รวมทั้งกำหนดหลักเกณฑ์การพิจารณาผู้สืบทอด
    และปฏิบัติการอื่นใดตามที่คณะกรรมการบริษัทฯ
    ได้มอบหมายให้ดำเนินการเกี่ยวกับการสรรหากรรมการและผู้บริหารของบริษัทฯ

    2.  การพิจารณาผลตอบแทนกรรมการและพนักงานของบริษัทฯ ดำเนินการดังต่อไปนี้

        (ก)
        พิจารณากำหนดรูปแบบและหลักเกณฑ์การจ่ายผลตอบแทนของคณะกรรมการและคณะอนุกรรมการของ
        บริษัทฯ อย่างเป็นธรรมและเหมาะสม
        โดยการเปรียบเทียบกับบริษัทอื่นในอุตสาหกรรมเดียวกันและบริษัทจดทะเบียนในตลาดหลักทรัพย์แห่งประเทศไทย
        ในกลุ่มอุตสาหกรรมเดียวกัน พิจารณาจากขอบเขตอำนาจหน้าที่และความรับผิดชอบ
        (Accountability and Responsibility)
        พิจารณาจากผลการดำเนินงานของบริษัทฯ ในแต่ละปี
        พิจารณาจากการประเมินผลปฏิบัติงานตนเองของคณะกรรมการบริษัทฯ (Self
        Assessment of the Board of Directors’ Performance) ในแต่ละปี ได้แก่
        ผลตอบแทนประจำเดือน (เช่น ค่าเบี้ยประชุม) และผลตอบแทนรายปี (เช่น
        โบนัสกรรมการ) ที่จ่ายให้กับคณะกรรมการและคณะอนุกรรมการของบริษัทฯ
        แล้วเสนอความเห็นต่อคณะกรรมการบริษัทฯ เพื่อเสนอให้ที่ประชุมผู้ถือหุ้นพิจารณาอนุมัติ

        (ข)
        พิจารณากำหนดรูปแบบและหลักเกณฑ์การประเมินผลการปฏิบัติงานของพนักงานของบริษัทฯ
        หรือ KPI (Key Performance Indicators)
        เพื่อใช้ในการพิจารณาปรับอัตราเงินเดือนและการจ่ายเงินรางวัลประจำปี (โบนัส)
        ให้กับพนักงานของบริษัทฯ
        โดยพิจารณาจากงบประมาณประจำปีและเป้าหมายการดำเนินงานของบริษัทฯ
        รวมทั้งสภาวะตลาดและเศรษฐกิจ แล้วเสนอความเห็นต่อคณะกรรมการบริษัทฯ
        เพื่อพิจารณาอนุมัติ

        (ค) ปฏิบัติการอื่นใดตามที่คณะกรรมการบริษัทฯ
        ได้มอบหมายให้ดำเนินการอันเกี่ยวกับการพิจารณาผลตอบแทน กรรมการ ผู้บริหาร
        และพนักงานของบริษัทฯ

  2.3 คณะกรรมการจัดการ

คณะกรรมการจัดการ (Management Committee)
ประกอบด้วยผู้บริหารตั้งแต่ระดับผู้ช่วยกรรมการผู้จัดการขึ้นไปจำนวนอย่างน้อย 3 คน
ซึ่งได้รับการแต่งตั้งจากคณะกรรมการบริษัทฯ โดยกรรมการผู้จัดการ
เป็นประธานกรรมการจัดการโดยตำแหน่ง เมื่อคณะกรรมการจัดการ
มีจำนวนสมาชิกน้อยกว่าจำนวนที่กำหนด คณะกรรมการ
ก.ส.ต.จะพิจารณาคัดเลือกกรรมการจัดการรายใหม่ และเสนอให้คณะกรรมการบริษัทฯ
แต่งตั้งกรรมการจัดการรายใหม่ให้ครบถ้วนภายใน 3 เดือน
เพื่อให้เกิดความต่อเนื่องในการดำเนินงาน

  ทั้งนี้ในปี 2552 คณะกรรมการจัดการมีการประชุมรายสัปดาห์รวมจำนวน 37 ครั้ง

ณ วันที่ 31 ธันวาคม 2552 บริษัทฯ มีกรรมการจัดการทั้งหมดจำนวน 5 คน ประกอบด้วย

  -------------------------------- --------------------------------------
  ชื่อ                               ตำแหน่ง

  1. นายอัศนี ชันทอง                  ประธานกรรมการจัดการ

  2. นายสาธิต สุดบรรทัด               กรรมการจัดการ

  3. นายไมตรี ถาวรอธิวาสน์            กรรมการจัดการ

  4. นายสุวิทย์ แก้วอำพันสวัสดิ์           กรรมการจัดการ

  5. นางสาวธนกานต์ พันธาภิรัตน์         กรรมการจัดการและเลขานุการ
  -------------------------------- --------------------------------------

ขอบเขตอำนาจหน้าที่ของคณะกรรมการจัดการ สรุปสาระสำคัญได้ดังนี้

บริหารกิจการของบริษัทฯ ให้เป็นไปตามวัตถุประสงค์ นโยบาย แผนธุรกิจ
และงบประมาณตามที่ได้รับอนุมัติจากคณะกรรมการบริษัทฯ พิจารณากลั่นกรองข้อเสนอของฝ่ายจัดการ
ในการกำหนดวิสัยทัศน์ ภารกิจ ค่านิยมองค์กร วัตถุประสงค์ นโยบาย แผนธุรกิจ
และกลยุทธ์การดำเนินธุรกิจของบริษัทฯ แผนการเงิน การบริหารเงินลงทุน
การบริหารทรัพยากรบุคคล งบประมาณประจำปี เป้าหมายคะแนน KPI (Key Performance
Indicators) และการประเมินผลสำเร็จของบริษัทฯ แล้วเสนอความเห็นต่อคณะกรรมการ
ก.ส.ต. เพื่อเสนอต่อคณะกรรมการบริษัทฯ พิจารณาอนุมัติต่อไป

พิจารณากำหนดโครงสร้างองค์กร อำนาจการบริหารองค์กร รวมถึงการแต่งตั้ง การว่าจ้าง
การโยกย้าย การกำหนดเงินค่าจ้าง ค่าตอบแทน เงินรางวัล การเลิกจ้าง
ตั้งแต่ระดับพนักงานจนถึงผู้บริหารระดับผู้จัดการฝ่าย มีอำนาจอนุมัติทางการเงิน
ตามระเบียบในการปฏิบัติงานและอำนาจในการอนุมัติ
รายงานผลการดำเนินงานประจำเดือนและประจำปี ในการประชุมคณะกรรมการบริษัทฯ
ประเมินผลการปฏิบัติงานตนเองตามเป้าคะแนน (KPI)
รายบุคคลตามที่ได้รับอนุมัติแล้วเสนอความเห็นต่อคณะกรรมการ ก.ส.ต.
เพื่อเสนอต่อคณะกรรมการบริษัทฯ พิจารณาอนุมัติต่อไป ปฏิบัติการอื่นใดตามที่คณะกรรมการบริษัทฯ
มอบหมายให้ดำเนินการเป็นคราวๆ ไป

คณะกรรมการบริหารความเสี่ยง

คณะกรรมการจัดการเป็นผู้แต่งตั้งคณะกรรมการบริหารความเสี่ยง (Risk Management
Committee) ซึ่งประกอบด้วย ผู้บริหารของบริษัทฯ ตั้งแต่ระดับผู้จัดการส่วนขึ้นไปอย่างน้อยฝ่ายละ
1 คน รวมผู้จัดการแผนกระบบมาตรฐานและนิติกร เป็นกรรมการบริหารความเสี่ยงโดยตำแหน่ง
รวมจำนวนอย่างน้อย 10 คน และคัดเลือกผู้บริหารระดับผู้ช่วยกรรมการ ผู้จัดการขึ้นไป 1
คนดำรงตำแหน่งประธานกรรมการบริหารความเสี่ยง และแต่งตั้งกรรมการบริหารความเสี่ยง 1
คนเป็นเลขานุการคณะกรรมการบริหารความเสี่ยง

ทั้งนี้ในปี 2552 คณะกรรมการบริหารความเสี่ยงมีการประชุมรวมจำนวน 10 ครั้ง

ณ วันที่ 31 ธันวาคม 2552 บริษัทฯ มีกรรมการบริหารความเสี่ยงจำนวน 14 คน ประกอบด้วย
รองการรมการผู้จัดการสายการขายและตลาด ผู้ช่วยกรรมการผู้จัดการสายการขายและการตลาด
ผู้จัดการฝ่ายทุกฝ่ายรวม 10 คน ผู้จัดการแผนกระบบมาตรฐาน (เลขานุการ) และนิติกร

ขอบเขตอำนาจหน้าที่ของคณะกรรมการบริหารความเสี่ยง สรุปสาระสำคัญได้ดังนี้

กำหนดนโยบายและแผนงานด้านการบริหารความเสี่ยง
เพื่อให้ครอบคลุมความเสี่ยงทั้งหมดที่อาจจะเกิดขึ้นกับธุรกิจของ บริษัทฯ
และนำเสนอต่อคณะกรรมการจัดการให้ความเห็นชอบก่อนนำสู่การปฏิบัติ
สร้างระเบียบปฏิบัติในการประเมินและวิเคราะห์ปัจจัยต่างๆ ที่จะนำไปสู่ความเสี่ยง
และกำหนดแนวทางในการแก้ไข ตามปัจจัยเสี่ยงที่เกิดขึ้น ได้แก่

-   Red Risk : ปัจจัยเสี่ยงที่ต้องได้รับการแก้ไขโดยเร่งด่วน
    จะต้องมีแนวทางแก้ไขเพื่อลดความเสี่ยง

-   Yellow Risk : ปัจจัยที่ต้องเฝ้าระวังซึ่งอาจจะเป็นปัจจัยเสี่ยง
    จะต้องมีแนวทางป้องกันไม่ให้เกิดความเสี่ยง

-   Green Risk : ยังไม่เป็นปัจจัยความเสี่ยง

    ติดตามผลการจัดการกับความเสี่ยงที่ไม่สามารถยอมรับได้
    ว่ามีแนวทางแก้ไขและป้องกันความเสี่ยงที่อาจจะเกิดขึ้นในอนาคตอย่างไร
    ทบทวนนโยบายและระบบควบคุมซึ่งจัดตั้งเพื่อการประเมิน
    การบริหารและการควบคุมความเสี่ยง รวมทั้งกระบวนการตรวจสอบและการรายงาน
    เพื่อสร้างความมั่นใจว่าบริษัทฯ มีกรอบการบริหารความเสี่ยงที่เพียงพอและมีประสิทธิภาพ
    กำกับดูแลให้มีการปฏิบัติตามกรอบแห่งการบริหารความเสี่ยงและสอบทานการเปิดเผยข้อมูลความเสี่ยงต่อหน่วยงานกำกับดูแล
    และสาธารณะอย่างเพียงพอและสม่ำเสมอ
    จัดทำรายงานผลการปฏิบัติงานของคณะกรรมการบริหารความเสี่ยง
    โดยเปิดเผยไว้ในแบบแสดงรายการข้อมูลประจำปี (แบบ 56-1) และรายงานประจำปี (แบบ
    56-2) ปฏิบัติการอื่นใดตามที่คณะกรรมการบริษัทฯ และคณะกรรมการจัดการ
    มอบหมายให้ดำเนินการเกี่ยวกับการบริหารความเสี่ยง

    ในรอบปี 2552 ที่ผ่านมา
    คณะกรรมการบริหารความเสี่ยงได้กำกับดูแลงานบริหารความเสี่ยงด้วยความรับผิดชอบ
    และระมัดระวัง โดยสามารถควบคุมความเสี่ยงต่างๆ
    ให้อยู่ในระดับที่ไม่ก่อให้เกิดผลเสียต่อการดำเนินงานของบริษัทฯ

3. ผู้บริหาร

บริษัทฯ มีนโยบายที่จะสรรหาผู้บริหารที่มีความรู้ ความสามารถ
มีประสบการณ์ทำงานที่เป็นประโยชน์กับบริษัทฯ มีประวัติการทำงานที่ดีและมีจริยธรรมที่ดีงาม
โดยผ่านความเห็นชอบจากคณะกรรมการ ก.ส.ต. และได้รับการอนุมัติจากคณะกรรมการบริษัทฯ
โดยผู้บริหารตั้งแต่ระดับผู้ช่วยกรรมการผู้จัดการขึ้นไปเป็นกรรมการจัดการโดยตำแหน่ง

ณ วันที่ 31 ธันวาคม 2552 บริษัทฯ มีผู้บริหารทั้งหมดจำนวน 5 คน ประกอบด้วย

  -------------------------------- --------------------------------------
  ชื่อ                               ตำแหน่ง

  1. นายอัศนี ชันทอง                  กรรมการผู้จัดการ

  2. นายสาธิต สุดบรรทัด               รองกรรมการผู้จัดการ สายการขายและการตลาด

  3. นายไมตรี ถาวรอธิวาสน์            รองกรรมการผู้จัดการ สายการผลิตและวิศวกรรม

  4. นายสุวิทย์ แก้วอำพันสวัสดิ์           ผู้ช่วยกรรมการผู้จัดการ สายการขายและการตลาด

  5. นางสาวธนกานต์ พันธาภิรัตน์         ผู้ช่วยกรรมการผู้จัดการ สายการบัญชีและการเงิน
  -------------------------------- --------------------------------------

ขอบเขตอำนาจหน้าที่ของกรรมการผู้จัดการ สรุปสาระสำคัญได้ดังนี้

กำหนดวิสัยทัศน์ ภารกิจ ค่านิยมองค์กร วัตถุประสงค์ นโยบาย แผนธุรกิจ
และกลยุทธ์การดำเนินธุรกิจของบริษัทฯ แผนการเงิน การบริหารเงินลงทุน
การบริหารทรัพยากรบุคคล งบประมาณประจำปี เป้าหมายคะแนน KPI (Key Performance
Indicators) และการประเมินผลสำเร็จของบริษัทฯ
เสนอความเห็นต่อคณะกรรมการจัดการและคณะกรรมการบริษัทฯ เพื่อพิจารณาอนุมัติต่อไป

ติดตามและประเมินผลการดำเนินงานของบริษัทฯ อย่างสม่ำเสมอ
เพื่อป้องกันความเสี่ยงจากปัจจัยต่างๆ ทั้งจากภายในและภายนอกบริษัทฯ
ที่จะทำให้ผลการดำเนินงานของบริษัทฯ ไม่บรรลุเป้าหมายตามที่กำหนด
มีอำนาจแต่งตั้งและบริหารงานคณะทำงานชุดต่างๆ
เพื่อประโยชน์และมีประสิทธิภาพการบริหารจัดการที่ดี และโปร่งใส
มีอำนาจพิจารณากำหนดอัตราค่าจ้าง ค่าตอบแทน เงินโบนัส รวมถึงสวัสดิการ
เกี่ยวกับพนักงานของบริษัทฯ ตั้งแต่ตำแหน่งผู้จัดการฝ่ายลงไป มีอำนาจในการออกกฎระเบียบ คำสั่ง
ข้อบังคับ ประกาศต่างๆ เพื่อให้การปฏิบัติงานเป็นไปตามนโยบายและประโยชน์สูงสุดของบริษัทฯ
และเพื่อรักษาระเบียบวินัย การทำงานภายในองค์กรอย่างมีประสิทธิภาพ
มีอำนาจตามระเบียบในการปฏิบัติงานและอำนาจอนุมัติที่ได้อนุมัติจากที่ประชุมคณะกรรมการบริษัทฯ
ปฏิบัติหน้าที่อื่นๆ ตามที่ได้รับมอบหมาย จากคณะกรรมการบริษัทฯ
และ/หรือคณะกรรมการจัดการเป็นคราวๆ ไป

กำกับดูแลกิจการให้มีการปฏิบัติตามกฎระเบียบข้อบังคับ ข้อกำหนดต่างๆ ของบริษัทฯ
และตามกฎหมายว่าด้วยหลักทรัพย์และตลาดหลักทรัพย์ ข้อกำหนดและแนวปฏิบัติที่ดีของสำนักงาน
ก.ล.ต. ตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัทฯ

8.3 การสรรหากรรมการและผู้บริหาร

บริษัทฯ กำหนดให้คณะกรรมการ ก.ส.ต. มีหน้าที่พิจารณากลั่นกรองบุคคลตามหลักการ
วิธีการที่ระบุไว้ในข้อบังคับของบริษัทฯ เพื่อเสนอต่อคณะกรรมการบริษัทฯ
หรือที่ประชุมผู้ถือหุ้นเป็นผู้พิจารณาอนุมัติต่อไป
โดยมีแนวปฏิบัติในการสรรหากรรมการและผู้บริหารในคู่มือการกำกับดูแลกิจการที่ดี
สรุปสาระสำคัญได้ดังนี้

1.  พิจารณากำหนดและทบทวนโครงสร้างและคุณสมบัติของคณะกรรมการ คณะอนุกรรมการ
    และผู้บริหารให้เหมาะสม สอดคล้องกับการประกอบธุรกิจของบริษัทฯ ทั้งในปัจจุบันและอนาคต
    เพื่อเสนอคณะกรรมการบริษัทฯ พิจารณาอนุมัติ

2.  พิจารณาหลักเกณฑ์และกระบวนการสรรหาบุคคลที่มีคุณสมบัติเหมาะสมเพื่อดำรงตำแหน่งกรรมการและผู้บริหารตั้งแต่ระดับผู้ช่วยกรรมการผู้จัดการขึ้นไป
    รวมทั้งคัดเลือกบุคคลตามกระบวนการสรรหาที่ได้กำหนดไว้
    และเสนอความเห็นต่อคณะกรรมการบริษัทฯ พิจารณา
    ซึ่งอาจจะต้องเสนอที่ประชุมผู้ถือหุ้นพิจารณาอนุมัติ ในกรณีแต่งตั้งกรรมการ

3.  พิจารณารายชื่อกรรมการที่ต้องออกจากตำแหน่งตามวาระและรายชื่อบุคคลที่ได้รับการเสนอชื่อให้เข้ารับการคัดเลือกเพื่อดำรงตำแหน่งกรรมการ
    ทั้งจากการเสนอของกรรมการและผู้ถือหุ้นของบริษัทฯ โดยเฉพาะผู้ถือหุ้นรายย่อย (ถ้ามี)

4.  พิจารณาความเหมาะสมของบุคคลที่ได้รับการเสนอชื่อให้ดำรงตำแหน่งเลขานุการบริษัทฯ
    และผู้บริหารตั้งแต่ระดับผู้ช่วยกรรมการผู้จัดการขึ้นไป
    แล้วเสนอความเห็นต่อคณะกรรมการบริษัทฯ เพื่อพิจารณาอนุมัติ
    ในกรณีที่ตำแหน่งดังกล่าวว่างลง

5.  พิจารณากำหนดแผนสืบทอดงานของกรรมการและกรรมการผู้จัดการ
    รวมทั้งกำหนดหลักเกณฑ์การพิจารณาผู้สืบทอด แล้วเสนอความเห็นต่อคณะกรรมการบริษัทฯ
    เพื่อพิจารณาอนุมัติต่อไป

6.  ปฏิบัติการอื่นใดตามที่คณะกรรมการบริษัทฯ
    ได้มอบหมายให้ดำเนินการเกี่ยวกับการสรรหากรรมการและผู้บริหาร

8.4 ค่าตอบแทนผู้บริหาร

คณะกรรมการสรรหาและพิจารณาผลตอบแทน มีหน้าที่พิจารณาผลตอบแทนกรรมการและผู้บริหาร
โดยกำหนดหลักเกณฑ์
ให้มีการเปรียบเทียบกับบริษัทอื่นในอุตสาหกรรมเดียวกันและบริษัทจดทะเบียนในตลาดหลักทรัพย์แห่งประเทศไทย
ซึ่งได้กลั่นกรองและพิจารณาอย่างละเอียดถึงความเหมาะสม
รวมถึงพิจารณาจากการขยายตัวทางธุรกิจและการเติบโตทางผลกำไรของบริษัทฯ เป็นสำคัญ
แล้วเสนอความเห็นต่อคณะกรรมการบริษัทฯ เพื่อพิจารณาผลตอบแทนผู้บริหารของบริษัทฯ
สำหรับผลตอบแทนกรรมการของบริษัทฯ ให้นำเสนอต่อที่ประชุมผู้ถือหุ้นเพื่อพิจารณาอนุมัติต่อไป

1. ค่าตอบแทนที่เป็นตัวเงิน

  1.1.) ค่าตอบแทนของกรรมการ (สำหรับปีสิ้นสุดวันที่ 31 ธันวาคม 2552)

+------------------------+--------+--------+---------+------+-------+
| ชื่อ - นามสกุล            | ค่า     |        |         | โบน  | ร     |
|                        | ตอบแทน |        |         | ัสกรร | วมค่าต |
| (หน่วย : ล้านบาท)        |        |        |         | มการ | อบแทน |
+------------------------+--------+--------+---------+------+-------+
|                        | คณะ    | คณะกร  | คณะก    |      |       |
|                        | กรรมกา | รมการต | รรมการส |      |       |
|                        | รบริษัทฯ | รวจสอบ | รรหาและ |      |       |
|                        |        |        | พิจารณาผ |      |       |
|                        |        |        | ลตอบแทน |      |       |
+------------------------+--------+--------+---------+------+-------+
| 1. นายประกิต ประทีปะเสน  | 0.72   | -      | -       | 0.30 | 1.02  |
+------------------------+--------+--------+---------+------+-------+
| 2. นายชัยยุทธ ศรีวิกรม์     | 0.36   | -      | 0.24    | 0.20 | 0.80  |
+------------------------+--------+--------+---------+------+-------+
| 3. นายเจมส์ แพ็ทตริค รูนี่ย์  | 0.36   | -      | -       | 0.20 | 0.56  |
+------------------------+--------+--------+---------+------+-------+
| 4. นายไพฑูรย์ กิจสำเร็จ    | 0.36   | -      | 0.12    | 0.20 | 0.68  |
+------------------------+--------+--------+---------+------+-------+
| 5. นายสมบูรณ์ ภู่วรวรรณ    | 0.36   | 0.36   | -       | 0.20 | 0.92  |
+------------------------+--------+--------+---------+------+-------+
| 6. นายศักดา มณีรัตนฉัตรชัย  | 0.27   | 0.14   | -       | -    | 0.41  |
| (เริ่ม 17/04/2552)       |        |        |         |      |       |
+------------------------+--------+--------+---------+------+-------+
| นายสุวิทย์ นาถวังเมือง      | 0.09   | 0.04   | 0.03    | 0.20 | 0.36  |
| (ลาออก 17/04/2552)     |        |        |         |      |       |
+------------------------+--------+--------+---------+------+-------+
| 7. นายอนันต์ เล้าหเรณู     | 0.36   | 0.18   | 0.12    | 0.20 | 0.86  |
+------------------------+--------+--------+---------+------+-------+
| 8. นายอัศนี ชันทอง        | 0.36   | -      | -       | 0.20 | 0.56  |
+------------------------+--------+--------+---------+------+-------+
| 9. นายสาธิต สุดบรรทัด     | 0.36   | -      | -       | 0.20 | 0.56  |
+------------------------+--------+--------+---------+------+-------+
| รวม                    | 3.60   | 0.72   | 0.51    | 1.90 | 6.73  |
+------------------------+--------+--------+---------+------+-------+

สรุปเปรียบเทียบค่าตอบแทนกรรมการ

+----------------------+-------+-------+-------+-------+-------+------+
| ค่าตอบแทน             | ปี     |       | ปี     |       | ปี     |      |
|                      | 2552  |       | 2551  |       | 2550  |      |
| (หน่วย : ล้านบาท)      |       |       |       |       |       |      |
+----------------------+-------+-------+-------+-------+-------+------+
|                      | จำ    | จำน   | จำ    | จำน   | จำ    | จำนว |
|                      | นวนคน | วนเงิน | นวนคน | วนเงิน | นวนคน | นเงิน |
+----------------------+-------+-------+-------+-------+-------+------+
| ค่าตอบแทน             | 9     | 4.83  | 9     | 4.60  | 9     | 3.50 |
+----------------------+-------+-------+-------+-------+-------+------+
| โบนัสกรรมการ          | 9     | 1.90  | 9     | 1.90  | 9     | 1.42 |
+----------------------+-------+-------+-------+-------+-------+------+
| รวม                  |       | 6.73  |       | 6.50  |       | 4.92 |
+----------------------+-------+-------+-------+-------+-------+------+

ในปี 2550 บริษัทฯ ได้เริ่มจ่ายค่าตอบแทนกรรมการสรรหาและพิจารณาผลตอบแทนจำนวน 4
คนตามมติที่ประชุมผู้ถือหุ้นครั้งที่ 22 (ประจำปี 2550) ตั้งแต่เดือนเมษายน 2550 เป็นต้นไป

  1.2.) ค่าตอบแทนของผู้บริหาร

+-------------------+-------+-------+-------+--------+-------+--------+
| ค่าตอบแทน          | ปี     |       | ปี     |        | ปี     |        |
|                   | 2552  |       | 2551  |        | 2550  |        |
| (หน่วย : ล้านบาท)   |       |       |       |        |       |        |
+-------------------+-------+-------+-------+--------+-------+--------+
|                   | จำ    | จำน   | จำ    | จำ     | จำ    | จำ     |
|                   | นวนคน | วนเงิน | นวนคน | นวนเงิน | นวนคน | นวนเงิน |
+-------------------+-------+-------+-------+--------+-------+--------+
| เงินเดือน           | 6     | 18.70 | 6     | 17.81  | 6     | 16.34  |
+-------------------+-------+-------+-------+--------+-------+--------+
| โบนัส และอื่นๆ       | 6     | 5.65  | 6     | 3.05   | 6     | 4.75   |
+-------------------+-------+-------+-------+--------+-------+--------+
| กองทุนสำรองเลี้ยงชีพ  | 6     | 0.65  | 6     | 0.69   | 6     | 0.63   |
+-------------------+-------+-------+-------+--------+-------+--------+
| รวม               |       | 25.00 |       | 21.55  |       | 21.72  |
+-------------------+-------+-------+-------+--------+-------+--------+

2. ค่าตอบแทนอื่น

บริษัทฯ ได้จัดโครงการเสนอขายหลักทรัพย์ให้แก่กรรมการและ/หรือพนักงานของบริษัทฯ (ESOP)
ซึ่งได้รับอนุมัติจากที่ประชุมวิสามัญผู้ถือหุ้นครั้งที่ 1/2551 เมื่อวันที่ 17 มิถุนายน 2551
ให้ออกใบสำคัญแสดงสิทธิจำนวน 49,650,000 หน่วย ให้แก่กรรมการ และพนักงานของบริษัทฯ
โดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) มีมติอนุญาตให้บริษัทฯ
เสนอ ขายหลักทรัพย์ดังกล่าวเมื่อวันที่ 10 ตุลาคม 2551
ซึ่งสามารถดูรายละเอียดของโครงการและรายงานผลการใช้สิทธิได้จากเว็บไซต์ของบริษัทฯ

8.5 การกำกับดูแลกิจการ

[]บริษัทฯ ในฐานะบริษัทจดทะเบียนในตลาดหลักทรัพย์ตั้งแต่ปี 2548
ด้วยความมุ่งมั่นที่จะเป็นองค์กรชั้นนำ มีการบริหารงานจัดการอย่างมืออาชีพ
โดยให้ความสำคัญกับการกำกับดูแลกิจการที่ดี
และยึดแนวทางปฏิบัติที่ดีของตลาดหลักทรัพย์แห่งประเทศไทย
และสำนักงานคณะกรรมการหลักทรัพย์และตลาดหลักทรัพย์ (ก.ล.ต.) อย่างเคร่งครัด บริษัทฯ
จึงได้รับรางวัลแห่งความภูมิใจ โดยได้รับการประเมินการกำกับดูแลกิจการในระดับ 5 ดาว ( )
อยู่ในกลุ่มดีเลิศ (Excellent) ประจำปี 2552 จากสมาคมส่งเสริมสถาบันกรรมการบริษัทไทย
(IOD) อันจะส่งผลให้บริษัทฯ สามารถดำเนินธุรกิจด้วยความสำเร็จอย่างต่อเนื่องและยั่งยืน
เป็นที่ยอมรับจากผู้มีส่วนได้เสียทุกฝ่าย

รวมทั้งคณะกรรมการบริษัทฯ มีมติให้บริษัทฯ จัดทำนโยบายและคู่มือการกำกับดูแลกิจการที่ดี (Good
Corporate Governance Handbook) เพื่อให้กรรมการ ผู้บริหาร
และพนักงานทุกระดับของบริษัทฯ ได้ยึดเป็นหลักปฏิบัติในการดำเนินงาน
โดยถือเป็นภาระหน้าที่ที่สำคัญของทุกคน
และต้องไม่ละเลยการปฏิบัติตามหลักการที่ปรากฏอยู่ในคู่มือดังกล่าว โดยบริษัทฯ
ได้นำเผยแพร่บนเว็บไซต์ของบริษัทฯ ที่ www.diamondtile.com ตั้งแต่ต้นเดือน กุมภาพันธ์ 2553
ซึ่งสรุปสาระสำคัญได้ดังต่อไปนี้

นโยบายการกำกับดูแลกิจการที่ดี

นโยบายการกำกับดูแลกิจการ เพื่อให้กรรมการ ผู้บริหาร
และพนักงานทุกระดับยึดถือเป็นแนวทางในการปฏิบัติงาน ด้วยความรับผิดชอบ ระมัดระวัง
และซื่อสัตย์สุจริต ดังต่อไปนี้

1.  กำหนดบทบาทหน้าที่ความรับผิดชอบของกรรมการ ผู้บริหาร
    และพนักงานในการปฏิบัติงานด้วยความระมัดระวังและซื่อสัตย์สุจริต
    ให้บรรลุตามวัตถุประสงค์และพันธกิจที่กำหนด เพื่อประโยชน์สูงสุดของบริษัทฯ

2.  กำหนดแนวปฏิบัติเกี่ยวกับสิทธิของผู้ถือหุ้น
    โดยส่งเสริมให้ผู้ถือหุ้นทุกรายมีโอกาสรับรู้ข้อมูลข่าวสารต่างๆ
    และเปิดโอกาสให้มีการแสดงความเห็น
    และการใช้สิทธิขั้นพื้นฐานของผู้ถือหุ้นทุกรายอย่างเท่าเทียมกัน

3.  กำหนดแนวปฏิบัติต่อผู้ถือหุ้นอย่างเท่าเทียมกัน
    โดยกำหนดมาตรการดูแลผู้ถือหุ้นให้ได้รับการปฏิบัติและปกป้องสิทธิขั้นพื้นฐานอย่างเท่าเทียมกันและเป็นธรรม
    รวมทั้งป้องกันไม่ให้มีการขัดแย้งทางผลประโยชน์หรือการใช้ข้อมูลภายใน
    เพื่อหาผลประโยชน์ให้แก่ตนเองและผู้อื่นโดยมิชอบ
    มีการดูแลให้สิทธิดังกล่าวได้รับการคุ้มครองและปฏิบัติด้วยดี

4.  กำหนดแนวปฏิบัติต่อผู้มีส่วนได้เสีย ให้ความสำคัญและคำนึงถึงสิทธิของผู้มีส่วนได้เสียกลุ่มต่างๆ
    ตามบทบัญญัติของกฎหมายที่เกี่ยวข้อง ดูแลให้มั่นใจว่า บริษัทฯ
    ได้ดำเนินการให้สิทธิดังกล่าวได้รับการคุ้มครองและปฏิบัติด้วยดี
    ส่งเสริมให้เกิดความรับผิดชอบระหว่างบริษัทฯ
    กับผู้มีส่วนได้เสียในการสร้างความมั่งคงของกิจการ การรักษาสิ่งแวดล้อมและสังคม
    เพื่อการพัฒนาอย่างยั่งยืน

5.  กำหนดแนวทางการเปิดเผยข้อมูลอย่างโปร่งใส
    โดยดูแลให้การเปิดเผยข้อมูลสำคัญที่เกี่ยวข้องกับบริษัทฯ ทั้งรายงานทางการเงิน
    และที่มิใช่ข้อมูลทางการเงินต่างๆ อย่างถูกต้องครบถ้วน ทันเวลา
    ผ่านช่องทางที่เข้าถึงข้อมูลได้ง่าย มีความเท่าเทียมกันและน่าเชื่อถือ
    โดยจัดให้มีหน่วยงานและผู้รับผิดชอบที่ชัดเจน

6.  กำหนดแนวทางปฏิบัติเกี่ยวกับการกำกับดูแลกิจการที่ดี โดยแสดงให้เห็นว่าบริษัทฯ
    มีระบบบริหารจัดการที่มีประสิทธิภาพ โปร่งใส ตรวจสอบได้ มีระบบควบคุมภายใน
    การตรวจสอบภายใน การดำเนินงานกำกับดูแล การปฏิบัติงาน การควบคุม
    และการบริหารความเสี่ยงที่มีประสิทธิภาพ
    เป็นเครื่องมือที่ช่วยสร้างความเชื่อมั่นให้แก่ผู้มีส่วนได้เสียทุกกลุ่ม อย่างเพียงพอและเหมาะสม

7.  กำหนดจรรยาบรรณในการดำเนินธุรกิจต่อผู้มีส่วนได้เสียทุกกลุ่ม ได้แก่ ผู้ถือหุ้น ลูกค้า คู่ค้า
    คู่แข่ง เจ้าหนี้ พนักงาน สังคมและสิ่งแวดล้อม อย่างเหมาะสม

สำหรับหลักการกำกับดูแลกิจการที่ดีของบริษัทฯ ได้แบ่งออกเป็น 7 ส่วน ดังต่อไปนี้

ส่วนที่ 1 ความรับผิดชอบของคณะกรรมการบริษัทฯ

คณะกรรมการบริษัทฯ ถือเป็นหัวใจสำคัญของการกำกับดูแลกิจการที่ดี
ประกอบด้วยผู้ทรงคุณวุฒิในสาขาต่างๆ ที่มีความเชี่ยวชาญ มีประสบการณ์ มีภาวะผู้นำ มีวิสัยทัศน์
มีความเป็นอิสระในการตัดสินใจ
อุทิศเวลาและพยายามอย่างเต็มที่ในการปฏิบัติหน้าที่ตามความรับผิดชอบ ระมัดระวัง
และซื่อสัตย์สุจริต เพื่อประโยชน์สูงสุดของบริษัทฯ และผู้ถือหุ้น โดยได้กำหนดองค์ประกอบ คุณสมบัติ
บทบาท หน้าที่ความรับผิดชอบ ของคณะกรรมการและคณะอนุกรรมการทุกคณะ
รวมทั้งการกำหนดหลักเกณฑ์วิธีการสรรหาและกำหนดค่าตอบแทนของกรรมการ
และผู้บริหารของบริษัทฯ ตลอดจนการจัดทำแผนสืบทอดตำแหน่ง

ส่วนที่ 2 สิทธิของผู้ถือหุ้น

บริษัทฯ ให้ความสำคัญถึงสิทธิของผู้ถือหุ้น โดยไม่กระทำการใดๆ
อันเป็นการละเมิดหรือลิดรอนสิทธิของผู้ถือหุ้น
และส่งเสริมให้ผู้ถือหุ้นทุกรายได้ใช้สิทธิขั้นพื้นฐานตามที่กฎหมายกำหนด

แนวปฏิบัติที่ดีเกี่ยวกับสิทธิของผู้ถือหุ้น

1.  บริษัทฯ ได้กำหนดนโยบายการกำกับดูแลกิจการที่ดี โดยคำนึงถึงสิทธิของผู้ถือหุ้น
    การปกป้องสิทธิ และส่งเสริมให้ผู้ถือหุ้นใช้สิทธิขั้นพื้นฐานตามที่กฎหมายกำหนด

2.  บริษัทฯ จัดให้มีเว็บไซต์ เพื่อเสนอข้อมูลที่สำคัญ ข่าวสารต่างๆ เช่น
    รายงานงบการเงินประจำไตรมาส ประจำปี แบบแสดงข้อมูลประจำปี (แบบ 56-1)
    รายงานประจำปี (แบบ 56-2) รวมทั้งหนังสือเชิญประชุมผู้ถือหุ้นซึ่งมีข้อมูล วัน เวลา สถานที่
    วาระการประชุม ข้อมูลประกอบการตัดสินใจแต่ละวาระ กฎเกณฑ์ต่างๆ ที่ใช้ในการประชุม
    และขั้นตอนการออกเสียงอย่างครบถ้วน
    ซึ่งเป็นข้อมูลเดียวกับที่จัดส่งให้ผู้ถือหุ้นในรูปแบบเอกสาร
    โดยเผยแพร่ข้อมูลผ่านทางเว็บไซต์ของบริษัทฯ อย่างน้อย 30 วันก่อนการประชุม
    เพื่อให้ผู้ถือหุ้นได้มีเวลาศึกษาข้อมูลอย่างเพียงพอ

3.  บริษัทฯ จัดให้มีการประชุมผู้ถือหุ้น โดยอำนวยความสะดวกสถานที่จัดประชุม
    ตั้งอยู่ใจกลางเมือง สะดวกต่อการเดินทาง และจัดให้มีเวลาดำเนินการประชุมอย่างเพียงพอ

4.  บริษัทฯ ได้กำหนดให้คณะกรรมการบริษัทฯ คณะอนุกรรมการ และผู้บริหาร
    เข้าร่วมประชุมผู้ถือหุ้นทุกครั้ง
    เว้นแต่จะมีภารกิจที่สำคัญทำให้ไม่สามารถเข้าร่วมประชุมผู้ถือหุ้นได้
    โดยประธานในที่ประชุมจัดสรรเวลาให้เหมาะสมและเปิดโอกาสให้ผู้ถือหุ้นมีสิทธิเท่าเทียมกันในการแสดงความคิดเห็น
    และซักถามข้อสงสัย ซึ่งบริษัทฯ ได้จดบันทึกประเด็นข้อซักถาม หรือความคิดเห็น
    หรือข้อเสนอแนะของผู้ถือหุ้นอย่างถูกต้อง ครบถ้วน ในรายงานการประชุม
    และเผยแพร่บนเว็บไซต์ของบริษัทฯ ทั้งภาษาไทยและภาษาอังกฤษ

5.  บริษัทฯ เปิดโอกาสให้สิทธิแก่ผู้ถือหุ้นส่งคำถามที่เกี่ยวกับวาระการประชุมล่วงหน้าประมาณ 30
    วันก่อนการประชุม ผ่านทางเว็บไซต์ของบริษัทฯ

6.  บริษัทฯ ได้ปฏิบัติตามแนวทางการประเมินคุณภาพการจัดประชุมผู้ถือหุ้น (AGM Checklist)
    ซึ่งจัดทำโดยสมาคมส่งเสริมผู้ลงทุนไทย สรุปในปี 2552
    ได้รับผลการประเมินคุณภาพการจัดประชุมผู้ถือหุ้นอยู่ในช่วงคะแนน 100 คะแนน
    (ดีเยี่ยม+สมควรเป็นตัวอย่าง)

ส่วนที่ 3 การปฏิบัติต่อผู้ถือหุ้นอย่างเท่าเทียมกัน

บริษัทฯ
มีมาตรการดูแลผู้ถือหุ้นให้ได้รับการปฏิบัติและปกป้องสิทธิขั้นพื้นฐานอย่างเท่าเทียมกันและเป็นธรรม
รวมทั้งได้มีมาตรการป้องกันไม่ให้มีการขัดแย้งทางผลประโยชน์ หรือการใช้ข้อมูลภายใน
เพื่อแสวงหาผลประโยชน์ให้แก่ตนเองและผู้อื่นโดยมิชอบ

แนวปฏิบัติที่ดีเกี่ยวกับการปฏิบัติต่อผู้ถือหุ้นอย่างเท่าเทียมกัน

1.  บริษัทฯ อำนวยความสะดวกแก่ผู้ถือหุ้นอย่างเท่าเทียมกันทั้งการเข้าร่วมประชุม
    การได้รับสารสนเทศและการใช้สิทธิออกเสียงลงคะแนนในที่ประชุมผู้ถือหุ้น โดยบริษัทฯ
    จะจัดส่งหนังสือเชิญประชุมโดยระบุความเห็นของคณะกรรมการ
    พร้อมทั้งข้อมูลประกอบการประชุมแต่ละวาระ ให้ผู้ถือหุ้นล่วงหน้าก่อนวันประชุมไม่น้อยกว่า 7
    วัน พร้อมทั้งโฆษณาคำบอกกล่าวเชิญประชุมในหนังสือพิมพ์ไม่น้อยกว่า 3 วันก่อนวันประชุม
    โดยไม่มีการเพิ่มวาระการประชุมที่ไม่ได้แจ้งผู้ถือหุ้นทราบล่วงหน้าก่อน
    เพื่อให้ผู้ถือหุ้นมีเวลาเพียงพอในการพิจารณาและศึกษาข้อมูลสำหรับการเข้าร่วมประชุมลงมติ

2.  บริษัทฯ
    เปิดโอกาสให้สิทธิแก่ผู้ถือหุ้นส่วนน้อยในการเสนอวาระการประชุมผู้ถือหุ้นและเสนอแต่งตั้งกรรมการรายใหม่ล่วงหน้าก่อนการประชุม
    โดยมีวิธีปฏิบัติที่กำหนดไว้อย่างชัดเจน

3.  ในกรณีที่ผู้ถือหุ้นไม่สามารถเข้าร่วมประชุมได้
    ผู้ถือหุ้นสามารถมอบฉันทะให้กับบุคคลอื่นเป็นผู้รับมอบฉันทะให้เข้าร่วมประชุมแทน ซึ่งบริษัทฯ
    ได้เพิ่มทางเลือกให้กับผู้ถือหุ้น โดยการเสนอให้กรรมการอิสระเป็นผู้รับมอบฉันทะจากผู้ถือหุ้น
    ในการเข้าร่วมประชุมและออกเสียงลงคะแนนตามความประสงค์ของผู้ถือหุ้น
    โดยจะระบุรายชื่อกรรมการอิสระผู้รับมอบอำนาจในหนังสือมอบฉันทะที่แนบมาพร้อมกับหนังสือเชิญประชุม

4.  บริษัทฯ สนับสนุนให้มีการใช้บัตรลงคะแนนเสียงในวาระที่สำคัญ เช่น การทำรายการเกี่ยวโยง
    การทำรายการได้มาหรือจำหน่ายไปซึ่งสินทรัพย์ เป็นต้น เพื่อความโปร่งใสและตรวจสอบได้
    ในกรณีมีข้อโต้แย้งในภายหลัง

5.  บริษัทฯ ได้กำหนดให้มีแนวทางปฏิบัติที่ดีเกี่ยวกับการดูแลเรื่องการใช้ข้อมูลภายใน
    โดยห้ามมิให้กรรมการ ผู้บริหาร และพนักงานทุกระดับของบริษัทฯ ใช้ข้อมูลภายในของบริษัทฯ
    ที่ยังไม่ได้เปิดเผยต่อประชาชนอันเป็นสาระสำคัญต่อการเปลี่ยนแปลงราคาหลักทรัพย์ของบริษัทฯ
    ไปใช้เพื่อประโยชน์ส่วนตน ซึ่งรวมถึงการซื้อขายหลักทรัพย์ หากบริษัทฯ พบว่าผู้ถือหุ้น
    กรรมการ ผู้บริหาร และพนักงานของบริษัทฯ กระทำผิดข้อห้ามตามแนวปฏิบัติที่กำหนดไว้
    บริษัทฯ จะดำเนินการตามกฎหมายและลงโทษต่อผู้กระทำความผิด

6.  บริษัทฯ ได้กำหนดให้มีการรายงานการถือครองหลักทรัพย์ของกรรมการ
    และผู้บริหารให้ที่ประชุมคณะกรรมการบริษัทฯ ทราบทุกครั้งที่มีการประชุม

ส่วนที่ 4 บทบาทของผู้มีส่วนได้เสีย

บริษัทฯ ให้ความสำคัญและคำนึงถึงสิทธิของผู้มีส่วนได้เสียกลุ่มต่างๆ
ตามบทบัญญัติของกฎหมายที่เกี่ยวข้อง ไม่กระทำการใดๆ ที่เป็นการละเมิดสิทธิของผู้มีส่วนได้เสีย
ส่งเสริมให้เกิดความรับผิดชอบระหว่างบริษัทฯ กับผู้มีส่วนได้เสียทุกกลุ่ม
ในการสร้างความมั่นคงอย่างยั่งยืนของบริษัทฯ

แนวปฏิบัติที่ดีเกี่ยวกับบทบาทของผู้มีส่วนได้เสีย

1.  บริษัทฯ ได้กำหนดกรอบของจรรยาบรรณทางธุรกิจ โดยประกาศในเว็บไซต์ของบริษัทฯ
    เพื่อเป็นแนวปฏิบัติต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
    พนักงาน และผู้บริหารของบริษัทฯ หรือผู้มีส่วนได้เสียภายนอก เช่น ผู้ถือหุ้น ลูกค้า คู่ค้า คู่แข่ง
    เจ้าหนี้ สังคม และสิ่งแวดล้อม

2.  บริษัทฯ ได้กำหนดมาตรการหรือช่องทางในการมีส่วนร่วมของผู้มีส่วนได้เสีย
    โดยเปิดเผยข้อมูลที่เกี่ยวข้องให้ผู้มีส่วนได้เสียได้รับทราบ
    และเปิดโอกาสให้ผู้มีส่วนได้เสียแจ้งเบาะแสหรือข้อร้องเรียนผ่านคณะกรรมการตรวจสอบโดยไม่ผ่านผู้บริหารของบริษัทฯ
    ซึ่งสามารถส่งทางไปรษณีย์ หรือทาง E-Mail Address :
    Corpcenter@diamondtile.com ได้โดยตรง
    โดยไม่ต้องเปิดเผยชื่อผู้แจ้งเบาะแสหรือผู้ร้องเรียนแต่อย่างใด เพื่อให้คณะกรรมการตรวจสอบ
    ดำเนินการตรวจสอบข้อมูลหรือข้อเท็จจริงตามที่มีผู้แจ้งเบาะแสดังกล่าว
    แล้วนำเสนอคณะกรรมการบริษัทฯ โดยตรง
    เพื่อพิจารณาหามาตรการป้องกันและพิจารณาชดเชยค่าเสียหายให้ผู้ถูกละเมิดอย่างเหมาะสมตามเหตุผลของเรื่องเป็นกรณีๆ
    ไป

3.  บริษัทฯ ได้กำหนดนโยบายคุณภาพ นโยบายความปลอดภัยและสิ่งแวดล้อม
    และส่งเสริมให้พนักงานปฏิบัติตามนโยบายดังกล่าว เพื่อให้ผู้เกี่ยวข้องมั่นใจได้ว่าบริษัทฯ
    คำนึงถึงปัจจัยด้านคุณภาพ ความปลอดภัยและสิ่งแวดล้อม และมีการพัฒนาอย่างต่อเนื่อง ในปี
    2552 บริษัทฯ ได้รับการรับรองระบบการจัดการสิ่งแวดล้อม (ISO 14001:2004) จาก
    บริษัท ทูฟ นอร์ด (ประเทศไทย) จำกัด (TUV NORD) เมื่อวันที่ 22 พฤศจิกายน 2552

4.  บริษัทฯ กำหนดหลักเกณฑ์ เงื่อนไขและวิธีการรายงานการมีส่วนได้เสียของกรรมการ ผู้บริหาร
    และบุคคลที่มีความเกี่ยวข้อง ให้เป็นไปตามมาตรา 89/14
    แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551

ส่วนที่ 5 การเปิดเผยข้อมูลและความโปร่งใส

บริษัทฯ ต้องดูแลการเปิดเผยข้อมูลสำคัญที่เกี่ยวข้องกับบริษัทฯ ทั้งรายงานทางการเงิน
และที่มิใช่ข้อมูลทางการเงินต่างๆ อย่างถูกต้องครบถ้วน ทันเวลา โปร่งใส
ผ่านช่องทางที่เข้าถึงข้อมูลได้ง่าย มีความเท่าเทียมกันและน่าเชื่อถือ

แนวปฏิบัติที่ดีเกี่ยวกับการเปิดเผยข้อมูลและความโปร่งใส

1.  บริษัทฯ มีนโยบายเรื่องการเปิดเผยข้อมูลที่สำคัญของบริษัทฯ อย่างถูกต้อง ครบถ้วน ทันเวลา
    น่าเชื่อถือ ตามข้อกำหนดของ สำนักงาน ก.ล.ต.
    และตลาดหลักทรัพย์แห่งประเทศไทยผ่านช่องทางต่างๆ และทางเว็บไซต์ของบริษัทฯ
    ทั้งภาษาไทยและภาษาอังกฤษ เพื่อให้ผู้ใช้ข้อมูลสามารถเข้าถึงข้อมูลได้อย่างเท่าเทียมกัน
    และปรับปรุงข้อมูลให้เป็นปัจจุบันอยู่เสมอ

2.  บริษัทฯ มีการเปิดเผยข้อมูลในแบบแสดงรายการข้อมูลประจำปี (แบบ 56-1)
    และรายงานประจำปี (แบบ 56-2) ตามข้อกำหนดของสำนักงาน ก.ล.ต.
    และตลาดหลักทรัพย์แห่งประเทศไทย

3.  บริษัทฯ ได้กำหนดให้คณะกรรมการบริษัทฯ
    มีการรายงานความรับผิดชอบของคณะกรรมการบริษัทฯ
    ต่อรายงานทางการเงินแสดงควบคู่กับรายงานของผู้สอบบัญชีในรายงานประจำปี (แบบ 56-2)

4.  บริษัทฯ เปิดเผยบทบาทและหน้าที่ของคณะกรรมการบริษัทฯ และคณะอนุกรรมการ
    จำนวนครั้งของการประชุมและจำนวนครั้งที่กรรมการแต่ละท่านเข้าร่วมประชุมในปีที่ผ่านมาและความเห็นจากการทำหน้าที่

5.  ในส่วนของงานด้านผู้ลงทุนสัมพันธ์ (Investor Relations) บริษัทฯ
    มีสำนักงานลงทุนสัมพันธ์
    โดยมอบหมายให้ผู้บริหารระดับผู้ช่วยกรรมการผู้จัดการสายการขายและการตลาดขึ้นไป
    เป็นผู้รับผิดชอบในการสื่อสารให้ข้อมูลแก่นักลงทุน นักวิเคราะห์ ผู้ถือหุ้น และผู้ที่สนใจทั่วไป
    ซึ่งสามารถติดต่อได้ที่หมายเลขโทรศัพท์ 0-3622-4001 ถึง 8 หรือ E-Mail Address :
    Corpcenter@diamondtile.com

6.  ในปี 2552 บริษัทฯ ได้มีการพบนักวิเคราะห์อย่างน้อยไตรมาสละ 1
    ครั้งเพื่อเสนอข้อมูลผลการดำเนินงานประจำปีและรายไตรมาส และมีการพบสื่อต่างๆ
    อย่างน้อยเดือนละครั้ง เพื่อการสื่อสารข้อมูลผลการดำเนินงานของบริษัทฯ
    และสื่อสารการตลาดต่างๆ เป็นต้น

ส่วนที่ 6 แนวปฏิบัติที่ดีเกี่ยวข้องกับหลักการกำกับดูแลกิจการที่ดี

เพื่อให้บรรลุวัตถุประสงค์การกำกับดูแลกิจการที่ดี โดยแสดงให้เห็นว่าบริษัทฯ
มีระบบบริหารจัดการที่มีประสิทธิภาพ โปร่งใส ตรวจสอบได้
เป็นเครื่องมือที่ช่วยสร้างความเชื่อมั่นและมั่นใจให้แก่ผู้มีส่วนได้เสีย คณะกรรมการบริษัทฯ
จึงได้กำหนดแนวปฏิบัติเกี่ยวกับการกำกับดูแลกิจการที่ดีเพิ่มเติม เช่น
แนวปฏิบัติที่ดีของคณะกรรมการบริษัทฯ ผู้บริหารและพนักงานบริษัทฯ การบริหารทรัพยากรบุคคล
การบัญชีและการเงิน การควบคุมภายใน การใช้เทคโนโลยีสารสนเทศและการสื่อสาร เป็นต้น

ส่วนที่ 7 จรรยาบรรณ

ตามที่ประชุมคณะกรรมการบริษัทฯ ครั้งที่ 156 เมื่อวันที่ 18 มีนาคม 2548
มีมติอนุมัติให้ประกาศใช้จรรยาบรรณทางธุรกิจ (Code of Conduct)
เพื่อการดำเนินกิจการของบริษัทฯ ให้เป็นไปตามนโยบายการกำกับดูแลกิจการที่ดี(Good
Corporate Governance) จึงได้กำหนดกรอบของจรรยาบรรณทางธุรกิจ
เพื่อเป็นแนวปฏิบัติต่อสิทธิของผู้มีส่วนได้เสียทุกกลุ่ม
จรรยาบรรณในเรื่องความขัดแย้งทางผลประโยชน์ ไม่ว่าจะเป็นผู้มีส่วนได้เสียภายใน ได้แก่
พนักงาน และผู้บริหารของบริษัทฯ หรือผู้มีส่วนได้เสียภายนอก เช่น ผู้ถือหุ้น ลูกค้า คู่ค้า คู่แข่ง
เจ้าหนี้ สังคม และสิ่งแวดล้อม

8.6 การดูแลเรื่องการใช้ข้อมูลภายใน

บริษัทฯ ได้กำหนดมาตรการและแนวทางปฏิบัติเกี่ยวการดูแลเรื่องการใช้ข้อมูลภายในของบริษัทฯ
ที่ยังไม่ได้เปิดเผยต่อสาธารณชนอันเป็นสาระสำคัญ ไปใช้เพื่อประโยชน์ส่วนตนและผู้อื่น
ในคู่มือการกำกับดูแลกิจการที่ดี สรุปสาระสำคัญได้ดังนี้

  1.) บริษัทฯ
  ได้แจ้งให้กรรมการและผู้บริหารทราบถึงภาระหน้าที่ในการรายงานการถือหลักทรัพย์ในบริษัทฯ
  ของตนเอง คู่สมรส
  และบุตรที่ยังไม่บรรลุนิติภาวะตลอดจนรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ตามมาตรา
  59 และบทลงโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

  2.) บริษัทฯ ห้ามมิให้กรรมการ ผู้บริหาร ผู้จัดการฝ่าย และพนักงานของบริษัทฯ
  ใช้ข้อมูลภายในของบริษัทฯ
  ที่ยังไม่ได้เปิดเผยต่อสาธารณชนอันเป็นสาระสำคัญต่อการเปลี่ยนแปลงราคาหลักทรัพย์ของบริษัทฯ
  ไปใช้เพื่อประโยชน์ส่วนตน ซึ่งรวมถึงเพื่อการซื้อขายหลักทรัพย์ ทั้งนี้
  ห้ามมิให้บุคคลที่ล่วงรู้ข้อมูลภายใน และยังมิได้เปิดเผยข้อมูลดังกล่าวต่อสาธารณชน
  ซื้อขายหลักทรัพย์ของบริษัทฯ ในช่วงระยะเวลา 1
  เดือนก่อนที่ข้อมูลดังกล่าวจะเปิดเผยสู่สาธารณชน หากบริษัทฯ พบว่าผู้ถือหุ้น กรรมการ ผู้บริหาร
  ผู้จัดการ และพนักงานของบริษัทฯ กระทำผิดข้อห้ามตามประกาศดังกล่าว บริษัทฯ
  จะดำเนินการตามกฎหมายและลงโทษแก่ผู้กระทำความผิดโดยเด็ดขาด

  3.) ในกรณีที่กรรมการ ผู้บริหาร ผู้จัดการฝ่าย หรือพนักงานของบริษัทฯ
  กระทำผิดอันเป็นความผิดอาญาตามกฎหมายว่าด้วย
  หลักทรัพย์และตลาดหลักทรัพย์บริษัทฯจะดำเนินการลงโทษอย่างรุนแรงอย่างใดอย่างหนึ่งหรือหลายอย่างรวมกันเช่นตัดเงินเดือนหรือ
  ค่าตอบแทนให้ออกหรือปลดออกจากการเป็นผู้บริหารหากเป็นกรรมการให้เสนอต่อที่ประชุมผู้ถือหุ้นของบริษัทฯแจ้งการกระทำความผิดต่อตลาดหลักทรัพย์แห่งประเทศไทย
  และ/หรือสำนักงาน ก.ล.ต. เป็นต้น

  4.) บริษัทฯ คาดหมายให้ กรรมการ ผู้บริหาร และพนักงานทุกระดับของบริษัทฯ
  ได้รายงานโดยสุจริตถึงการปฏิบัติที่ขัดหรือสงสัยจะ ขัดหลักการนำข้อมูลภายในของบริษัทฯ
  ไปใช้เพื่อประโยชน์ส่วนตน ต่อผู้บังคับบัญชา
  โดยให้ถือเป็นหน้าที่ของผู้บังคับบัญชาในการสอดส่องดูแลและให้คำแนะนำผู้ใต้บังคับบัญชาในการนำข้อมูลภายในของบริษัทฯ
  ไปใช้เพื่อประโยชน์ส่วนตน เพื่อให้มีการปฏิบัติตามหลักการที่กำหนดอย่างถูกต้อง

8.7 บุคลากร

ณ วันที่ 31 ธันวาคม 2552 บริษัทฯ มีพนักงานทั้งสิ้น 706 คน แบ่งออกเป็นระดับผู้จัดการฝ่ายขึ้นไป
15 คน ระดับพนักงานประจำ 691 คน ดังนี้

+------------------------------+-------------------+------------------+
| แผนก                         | จำนวนพนักงาน (คน)  |                  |
+------------------------------+-------------------+------------------+
|                              | ระดับผู้จัดการขึ้นไป    | ระดับพนักงานประจำ  |
+------------------------------+-------------------+------------------+
| ฝ่ายบริหาร                     | 7                 | 9                |
+------------------------------+-------------------+------------------+
| ฝ่ายขายและฝ่ายการตลาด          | 0                 | 38               |
+------------------------------+-------------------+------------------+
| ส่วนขายต่างประเทศ              | 0                 | 6                |
+------------------------------+-------------------+------------------+
| ฝ่ายโลจิสติก และบริการลูกค้า       | 1                 | 81               |
+------------------------------+-------------------+------------------+
| ฝ่ายบัญชีและการเงิน              | 1                 | 27               |
+------------------------------+-------------------+------------------+
| ฝ่ายทรัพยากรบุคคล               | 1                 | 19               |
+------------------------------+-------------------+------------------+
| ฝ่ายผลิต                       | 2                 | 361              |
+------------------------------+-------------------+------------------+
| แผนกจัดซื้อ                     | 0                 | 8                |
+------------------------------+-------------------+------------------+
| ฝ่ายวิศวกรรมและซ่อมบำรุง         | 1                 | 105              |
+------------------------------+-------------------+------------------+
| ฝ่ายสารสนเทศและระบบมาตรฐาน    | 1                 | 9                |
+------------------------------+-------------------+------------------+
| ฝ่ายเทคโนโลยี                  | 1                 | 28               |
+------------------------------+-------------------+------------------+
|   รวม                        | 15                | 691              |
+------------------------------+-------------------+------------------+

ผลตอบแทนรวมของพนักงานประจำ ในปี 2551 และปี 2552 คิดเป็นเงินประมาณ 225.08
ล้านบาท และ 261.60 ล้านบาท ตามลำดับ ซึ่งประกอบด้วยเงินเดือน ค่าล่วงเวลา เบี้ยเลี้ยง
และโบนัส ในจำนวนนี้ได้รวมผลตอบแทนในรูปเงินสมทบเงินกองทุนสำรองเลี้ยงชีพอีกจำนวน 5.62
ล้านบาท และ 5.96 ล้านบาท ตามลำดับ

บริษัทฯ ไม่เคยมีข้อพิพาทด้านแรงงานใดๆ ในระยะ 3 ปีที่ผ่านมา เนื่องจากบริษัทฯ
มีความสัมพันธ์ที่ดีกับพนักงานเสมอมา อัตราการย้ายงานของพนักงานของบริษัทฯ อยู่ในระดับต่ำ
และพนักงานของบริษัทฯ ไม่มีการจัดตั้งสหภาพแรงงาน

ในปี 2551 และ ปี 2552 บริษัทฯ มีค่าใช้จ่ายในการฝึกอบรมและพัฒนาบุคลากรประมาณ 1.03
ล้านบาท และ 1.87 ล้านบาท ตามลำดับ บริษัทฯ มีนโยบายพัฒนาพนักงาน
โดยมีการจัดอบรมให้ผู้บริหารและพนักงานของบริษัทฯ
หรือจัดส่งไปเข้าร่วมการสัมมนาทั้งในและต่างประเทศอย่างสม่ำเสมอ โดยในปี 2551
ได้มีการอบรมสัมมนา 51 หลักสูตร และมีผู้เข้าร่วมอบรม 471 คน ในส่วนของปี 2552
ได้มีการอบรมสัมมนา 94 หลักสูตร และมีผู้เข้าอบรม 665 คน

8.8 การดำเนินการด้านอาชีวอนามัย ความปลอดภัย สิ่งแวดล้อม และสังคม

8.8.1 การดำเนินการด้านอาชีวอนามัยและความปลอดภัย

[]

5ส Big Cleaning Day โครงการเลิกบุหรี่เพื่อพ่อ ปี 3 Safety Week 2009 Safety Walk
Rally 2009

บริษัทฯ ตระหนักถึงความสำคัญด้านความปลอดภัยในการทำงาน และมีความเชื่อว่าอุบัติเหตุ
การบาดเจ็บ
และโรคที่เกิดขึ้นจากการทำงานเป็นเรื่องที่สามารถป้องกันได้ด้วยความร่วมมือร่วมใจของทุกคนในองค์กร
โดยปีที่ผ่านมา บริษัทฯ ได้ดำเนินงานเรื่องความปลอดภัยของพนักงาน ผู้รับเหมา
และผู้มาเยือนอย่างต่อเนื่อง

  นอกจากนี้ยังจัดกิจกรรมส่งเสริมความปลอดภัยอื่นๆ เช่น

-   กิจกรรม 5ส

-   รณรงค์สงกรานต์ปลอดภัย

-   กิจกรรม Safety Walk Rally

-   โครงการเลิกบุหรี่เพื่อพ่อ

-   งานสัปดาห์ความปลอดภัยในการทำงาน

ผลจากความมุ่งมั่นที่ไม่หยุดนิ่งที่จะลดอุบัติเหตุจากการทำงาน ทำให้สถิติอุบัติเหตุลดลงอย่างต่อเนื่อง

[]

สำหรับกิจกรรม 5ส ที่บริษัทฯ ได้ดำเนินการตั้งแต่ปี 2550 โดยมีวัตถุประสงค์ให้ กิจกรรม 5ส
เป็นส่วนหนึ่งของการปฏิบัติงาน พนักงานทุกคนมีส่วนร่วมเพื่อสภาพแวดล้อมที่ดี
มีความปลอดภัยและสร้างจิตสำนึกของการเพิ่มประสิทธิภาพในการปฏิบัติงาน
และเล็งเห็นถึงประโยชน์ที่ได้รับเช่น ความสะอาด ความมีระเบียบในการจัดเก็บสินค้าและวัสดุต่างๆ
ที่จำเป็นเพื่อง่ายต่อการใช้งาน ลดการแตกหักของสินค้า ลดพื้นที่การจัดเก็บ
จึงได้ริเริ่มไปจัดกิจกรรม 5ส ให้ร้านลูกค้าของบริษัทฯ โดยในปี 2551 ได้จัดทำ 1 แห่งและในปี
2552 ได้จัดทำเพิ่มอีก 3 แห่ง ซึ่งได้ผลดีและสร้างความพอใจให้ลูกค้า

2.  การดำเนินการด้านสิ่งแวดล้อม

[]

งานวันสิ่งแวดล้อมโลก ตรวจฝุ่นรอบโรงงาน DRT ปลูกต้นไม้ ตรวจวัดคุณภาพน้ำผิวดินรอบโรงงาน

ถือเป็นความรับผิดชอบในการดำเนินธุรกิจที่ต้องรับผิดชอบต่อสิ่งแวดล้อมและทรัพยากรชุมชน
จึงให้ความสำคัญกับการควบคุมระบบสิ่งแวดล้อมในกระบวนการผลิต
ซึ่งในปีที่ผ่านมาได้ดำเนินการหลายด้านดังนี้

1.  ตรวจวัดคุณภาพอากาศจากสภาพแวดล้อมในการทำงาน เช่น ปล่องหม้อไอน้ำ ปล่องพ่นสี ไซลีน
    เพื่อติดตามคุณภาพอากาศที่ปล่อยออกไปต้องไม่กระทบต่อสิ่งแวดล้อม

2.  ตรวจติดตามมลพิษทางเสียง ฝุ่น สารเคมี ซึ่งผ่านเกณฑ์มาตรฐานทั้งหมด

3.  ตรวจติดตามคุณภาพน้ำผิวดินบริเวณรอบโรงงาน ผลวิเคราะห์คุณภาพน้ำอยู่ในเกณฑ์มาตรฐาน

4.  มีระบบบ่อพักน้ำด่าง เพื่อนำน้ำกลับมาใช้ใหม่ สามารถลดการใช้ทรัพยากรน้ำ

5.  การกำจัดของเสีย เศษกระเบื้องแตก เศษซีลเลอร์ เศษน้ำมันและขยะอื่นๆ
    ได้ดำเนินการนำออกไปกำจัดนอกโรงงาน โดยได้รับอนุญาตจากกรมโรงงานอุตสาหกรรม
    พร้อมทั้งรายงานข้อมูลผ่าน www.diw.go.th ซึ่งเป็น Website
    ของกรมโรงงานอุตสาหกรรม

ทั้งนี้บริษัทฯ ได้รับการรับรองระบบการจัดการสิ่งแวดล้อม หรือ ISO 14001 : 2004 เมื่อวันที่ 22
พฤศจิกายน 2552

รางวัลแห่งความภาคภูมิใจ

[][][][]

บริษัทฯ ได้รับการรับรองมาตรฐานอุตสาหกรรม จาก บริษัท ทูฟ นอร์ด (ประเทศไทย) จำกัด
(TUV NORD) ดังนี้

-   ISO 9001 : 2008 : ระบบการบริหารคุณภาพทั้งในระบบส่วนโรงงานและส่วนสำนักงาน

-   OHSAS 18001 : 2007 : ระบบการจัดการอาชีวอนามัยและความปลอดภัย

-   ISO 14001 : 2004 : ระบบการจัดการสิ่งแวดล้อม

บริษัทฯ ได้รับการรับรองมาตรฐาน และรางวัลสถานประกอบการดีเด่นอื่นๆ ดังนี้

-   ปี 2548 ได้รับมาตรฐานผลิตภัณฑ์อุตสาหกรรม (มอก.)
    จากสำนักงานมาตรฐานผลิตภัณฑ์กระทรวงอุตสาหกรรม

-   ปี 2550 ได้รับรางวัลสถานประกอบการลดสถิติอุบัติเหตุดีเด่น (Safety Award)
    จากกรมสวัสดิการและคุ้มครองแรงงาน

  กระทรวงแรงงานและสวัสดิการสังคม

-   ปี 2552 ได้รับไทยแลนด์แบรนด์ กรมส่งเสริมการส่งออก กระทรวงพาณิชย์

-   ปี 2552 ได้รับโล่รางวัลสถานประกอบกิจการดีเด่นด้านความปลอดภัยระดับภูมิภาค
    จากกระทรวงแรงงาน

-   ปี 2552 ได้รับรางวัลสถานประกอบกิจการดีเด่นด้านแรงงานสัมพันธ์และสวัสดิการแรงงาน
    จากกระทรวงแรงงาน

8.8.3 การดำเนินการด้านสังคม

บริษัทฯ ได้ให้ความช่วยเหลือ และสนับสนุนแก่สังคม ดังนี้

[]

[]

[]

[]

[]